സായിഗ്രാമത്തില് സത്യസായിബാബയുടെ 96ാം ജന്മദിനാഘോഷം നവംബര് 1ന് ആറ്റിങ്ങല്: തോന്നയ്ക്കല് സായിഗ്രാമത്തില് 23 ദിവസം നീണ്ടുനില്ക്കുന്ന സത്യസായിബാബയുടെ ജന്മദിനാഘോഷവും 41 മണിക്കൂര് ദൈര്ഘ്യമുള്ള സായി സംഗീതോത്സവവും നവംബര് 1ന് നടക്കും. വൈകിട്ട് 4ന് ഗോവ ഗവര്ണര് പി.എസ്. ശ്രീധരന്പിള്ള ഉദ്ഘാടനം ചെയ്യും. ട്രസ്റ്റ് ചെയര്പേഴ്സണ് ജസ്റ്റിസ് എ. ലക്ഷ്മിക്കുട്ടി അദ്ധ്യക്ഷത വഹിക്കും. ചലച്ചിത്ര പിന്നണി ഗായിക മഞ്ജരിക്ക് ഈ വര്ഷത്തെ സത്യസായി സംഗീത പുരസ്കാരം നല്കും. കോഴിമല രാജാവ് കെ.ആര്. ജയന് ദി ജാക്ക് ഫ്രൂട്ട് മാന്, നടനഭൂഷണം ഡോ. ഗായത്രി സുബ്രഹ്മണ്യം എന്നിവരെയും ആദരിക്കും. എം.എല്.എമാരായ വി. ശശി, ഒ.എസ്. അംബിക, മുന് മന്ത്രി പന്തളം സുധാകരന്, ബി.ജെ.പി സംസ്ഥാന സെക്രട്ടറി അഡ്വ.ജെ.ആര്. പദ്മകുമാര്, എന്നിവര് മുഖ്യപ്രഭാഷണം നടത്തും. മനോജ് സ്നേഹകൂട്ടായ്മ ആശംസ അര്പ്പിക്കും. ട്രസ്റ്റ് സീനിയര് വൈസ് ചെയര്മാന് കെ. ഗോപകുമാരന് നായര് നന്ദി പറയും. ജന്മദിനാഘോഷത്തിന്റെ ഭാഗമായി രണ്ട് ഘട്ടങ്ങളിലായി സമൂഹവിവാഹം നടത്തും. നവംബര് 14ന് നടക്കുന്ന സമൂഹ വിവാഹത്തിന്റെ ഉദ്ഘാടനം ജസ്റ്റിസ് സുരേഷ് കുമാര് നിര്വഹിക്കും. ജന്മദിനാഘോഷ പരിപാടികളുടെ സമാപന സമ്മേളനം ഗവര്ണര് ആരിഫ് മുഹമ്മദ് ഖാന് ഉദ്ഘാടനം ചെയ്യും. കെ. ജയകുമാര് മുഖ്യപ്രഭാഷകനാകും. സായിസ്മരണ, സായിബാബയുടെ ജീവിതത്തോടനുബന്ധിച്ചുള്ള എക്സിബിഷന്, സെമിനാര് എന്നിവ ഉണ്ടായിരിക്കുമെന്ന് ശ്രീ സത്യസായി ഓര്ഫനേജ് ട്രസ്റ്റ് കേരളയുടെ ഫൗണ്ടറും എക്സിക്യുട്ടീവ് ഡയറക്ടറുമായ കെ.എന്. ആനന്ദകുമാര് അറിയിച്ചു.